ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องค่าธรรมเนียมใบอนุญาตประกอบกิจการกระจายเสียง หรือกิจการโทรทัศน์ (ฉบับที่ ๒) โดยที่เป็นการสมควรแก้ไขปรับปรุงประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการกระจายเสียง หรือกิจการโทรทัศน์ พ.ศ. ๒๕๕๕ให้อัตราค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์มีความเหมาะสมกับสภาพเศรษฐกิจและการกำกับดูแลการประกอบกิจการกระจายเสียงและกิจการโทรทัศน์ในปัจจุบันและมิให้เป็นภาระแก่ผู้ประกอบกิจการหรือผู้ใช้บริการโดยไม่สมเหตุผลอาศัยอำนาจตามความในมาตรา๒๗ วรรคหนึ่ง (๔) (๖) (๙) (๒๔) มาตรา ๓๗ และมาตรา ๔๒แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ มาตรา ๑๙ และมาตรา ๒๖แห่งพระราชบัญญัติการประกอบกิจการกระจายเสียง และกิจการโทรทัศน์ พ.ศ. ๒๕๕๑คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจึงกำหนดโครงสร้าง อัตรา เงื่อนไข หลักเกณฑ์ และวิธีการชำระค่าธรรมเนียมใบอนุญาตประกอบกิจการกระจายเสียงและกิจการโทรทัศน์เพิ่มเติมไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการกระจายเสียง หรือกิจการโทรทัศน์ (ฉบับที่ ๒)ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาประกาศ ระเบียบ ข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ๔ ให้ยกเลิกบทนิยามคำว่า รายได้ ในข้อ ๔ ของประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง ค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์ พ.ศ. ๒๕๕๕ และให้ใช้ความต่อไปนี้แทนรายได้ หมายถึงรายได้ก่อนหักค่าใช้จ่ายจากการให้บริการของผู้รับใบอนุญาต ค่าสมาชิก รายได้จากการโฆษณาทั้งทางตรงและทางอ้อมหรือรายได้อื่นที่เกี่ยวเนื่องกับการให้บริการของผู้รับใบอนุญาตตามที่คณะกรรมการกำหนดข้อ๕ ให้ยกเลิกความในข้อ ๖ของประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง ค่าธรรมเนียมใบอนุญาตประกอบกิจการกระจายเสียง หรือกิจการโทรทัศน์ พ.ศ. ๒๕๕๕และให้ใช้ความต่อไปนี้แทนข้อ ๖ ผู้รับใบอนุญาตมีหน้าที่ต้องชำระค่าธรรมเนียมใบอนุญาตรายปีในข้อ๕.๒ ตามหลักเกณฑ์และวิธีการดังนี้๖.๑การชำระค่าธรรมเนียมใบอนุญาตรายปีให้ชำระปีละครั้ง โดยให้นำรายได้จากการประกอบกิจการที่เกิดขึ้นในรอบระยะเวลาบัญชีของผู้รับใบอนุญาตมาคำนวณค่าธรรมเนียมใบอนุญาตรายปี๖.๒ให้ผู้รับใบอนุญาตชำระเงินค่าธรรมเนียมใบอนุญาตรายปีภายในหนึ่งร้อยห้าสิบวันนับถัดจากวันสิ้นรอบระยะเวลาบัญชีพร้อมทั้งนำส่งเอกสารประกอบการพิจารณาดังนี้๖.๒.๑ผู้รับใบอนุญาตที่เป็นนิติบุคคลให้นำส่งงบการเงินประจำปีที่ผ่านการตรวจสอบและแสดงความเห็นจากผู้สอบบัญชีรับอนุญาตตามกฎหมายหรือสำนักงานตรวจเงินแผ่นดิน โดยเปิดเผยรายได้ที่เกิดขึ้นจากการให้บริการตามลักษณะใบอนุญาตที่ได้รับอนุญาตไว้ในหมายเหตุประกอบงบการเงินหรือในรูปแบบรายงานอื่นๆ ตามที่คณะกรรมการกำหนดกรณีที่ผู้รับใบอนุญาตไม่สามารถนำส่งงบการเงินประจำปีที่ผ่านการตรวจสอบและแสดงความเห็นจากผู้สอบบัญชีรับอนุญาตตามกฎหมายหรือสำนักงานการตรวจเงินแผ่นดินได้ภายในหนึ่งร้อยห้าสิบวันนับถัดจากวันสิ้นรอบระยะเวลาบัญชีหรือปีงบประมาณให้ผู้รับใบอนุญาตนำส่งงบทดลองหรือเอกสารแสดงรายได้ที่ผู้มีอำนาจลงนามรับรองความถูกต้องแทนทั้งนี้ให้ผู้รับใบอนุญาตนำส่งงบการเงินประจำปีภายในสิบห้าวันนับถัดจากวันที่ผู้สอบบัญชีรับอนุญาตตามกฎหมาย หรือสำนักงานการตรวจเงินแผ่นดินผ่านการตรวจสอบและแสดงความเห็นแล้ว๖.๒.๒ผู้รับใบอนุญาตที่ไม่เป็นนิติบุคคลให้นำส่งหลักฐานแสดงรายได้จากการประกอบกิจการที่ได้รับรองความถูกต้องโดยผู้รับใบอนุญาต๖.๓กรณีที่ผู้รับใบอนุญาตไม่ชำระค่าธรรมเนียมใบอนุญาตรายปีให้แก่สำนักงานภายในวันครบกำหนดหรือชำระค่าธรรมเนียมใบอนุญาตรายปีไม่ครบตามจำนวนเงินค่าธรรมเนียมที่ต้องชำระ ผู้รับใบอนุญาตต้องชำระค่าธรรมเนียมใบอนุญาตรายปีและเงินเพิ่มในอัตราร้อยละหนึ่งจุดห้าต่อเดือนของจำนวนเงินค่าธรรมเนียมใบอนุญาตรายปีที่ชำระไม่ครบถ้วนโดยเศษของเดือนให้นับเป็นหนึ่งเดือนนับตั้งแต่วันถัดจากวันครบกำหนดชำระค่าธรรมเนียมใบอนุญาตรายปีจนกว่าจะชำระค่าธรรมเนียมใบอนุญาตรายปีครบถ้วน๖.๔กรณีที่ผู้รับใบอนุญาตยกเลิกการประกอบกิจการหรือถูกเพิกถอนใบอนุญาตระหว่างปีให้ผู้รับใบอนุญาตชำระค่าธรรมเนียมใบอนุญาตรายปีจนถึงวันที่ยกเลิกการประกอบกิจการหรือถูกเพิกถอนใบอนุญาตโดยจะต้องชำระให้แล้วเสร็จภายในหกสิบวันนับถัดจากวันที่ได้รับหนังสือแจ้งผลการพิจารณาให้ยกเลิกการประกอบกิจการหรือหนังสือแจ้งคำสั่งเพิกถอนใบอนุญาต๖.๕กรณีที่ใบอนุญาตสิ้นอายุในระหว่างปีให้ผู้รับใบอนุญาตชำระค่าธรรมเนียมใบอนุญาตรายปีจนถึงวันที่ใบอนุญาตสิ้นอายุ โดยจะต้องชำระให้แล้วเสร็จภายในหกสิบวันนับถัดจากวันที่ใบอนุญาตสิ้นอายุ๖.๖สำนักงานมีหน้าที่สอบทานรายได้จากการประกอบกิจการที่ผู้รับใบอนุญาตนำมาใช้เป็นฐานในการคำนวณค่าธรรมเนียมใบอนุญาตรายปีให้แล้วเสร็จภายในระยะเวลาหนึ่งร้อยยี่สิบวันนับถัดจากวันที่สำนักงานได้รับงบการเงินและเอกสารประกอบการพิจารณาครบถ้วนและอาจเรียกให้ผู้รับใบอนุญาตชี้แจงหรือนำส่งเอกสารหลักฐานหรือข้อมูลอื่นที่จำเป็นต่อการพิจารณาเพิ่มเติมภายในระยะเวลาที่กำหนดในกรณีที่พบว่าผู้รับใบอนุญาตได้ชำระค่าธรรมเนียมใบอนุญาตรายปีไว้ไม่ถูกต้องตามจำนวนที่ต้องชำระสำนักงานจะมีหนังสือแจ้งให้ผู้รับใบอนุญาตชำระค่าธรรมเนียมใบอนุญาตรายปีในส่วนที่ได้ชำระไว้ไม่ครบจำนวนที่ต้องชำระพร้อมทั้งชำระเงินเพิ่มในอัตราร้อยละหนึ่งจุดห้าต่อเดือนของจำนวนเงินค่าธรรมเนียมใบอนุญาตรายปีที่ชำระไม่ครบถ้วนโดยเศษของเดือนให้นับเป็นหนึ่งเดือน นับตั้งแต่วันถัดจากวันครบกำหนดชำระค่าธรรมเนียมใบอนุญาตรายปีจนกว่าจะชำระค่าธรรมเนียมใบอนุญาตรายปีครบถ้วน๖.๗หากผู้รับใบอนุญาตไม่ชำระหรือชำระค่าธรรมเนียมใบอนุญาตรายปีไม่ครบถ้วนภายในระยะเวลาที่กำหนด คณะกรรมการจะพิจารณากำหนดบทลงโทษตามกฎหมายว่าด้วยการประกอบกิจการกระจายเสียงและกิจการโทรทัศน์๖.๘การชำระค่าธรรมเนียมใบอนุญาตรายปี หรือค่าธรรมเนียมอื่น ๆ ตามประกาศนี้ ให้ชำระเป็นเงินสดหรือเช็คธนาคารสั่งจ่ายสำนักงานหรือวิธีการอื่นที่คณะกรรมการกำหนดข้อ๖ ให้ยกเลิกตารางที่ ๒อัตราค่าธรรมเนียมใบอนุญาตรายปี แนบท้ายประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการกระจายเสียง หรือกิจการโทรทัศน์ พ.ศ. ๒๕๕๕และให้ใช้อัตราค่าธรรมเนียมใบอนุญาตรายปี ตามภาคผนวกแนบท้ายประกาศนี้แทนข้อ๗ ผู้รับใบอนุญาตอยู่ในวันที่ประกาศนี้ใช้บังคับให้ชำระค่าธรรมเนียมใบอนุญาตรายปีตามอัตราและหลักเกณฑ์ที่กำหนดในประกาศนี้สำหรับการชำระค่าธรรมเนียมใบอนุญาตรายปีที่ครบรอบระยะเวลาบัญชีของผู้รับใบอนุญาตหรือวันที่เลิกการประกอบกิจการตามที่ได้รับใบอนุญาต หรือถูกเพิกถอนใบอนุญาตตั้งแต่วันที่ ๓๑ ธันวาคม ๒๕๕๙ เป็นต้นไปประกาศ ณ วันที่ ๘พฤศจิกายน พ.ศ. ๒๕๕๙พันเอก นที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ[เอกสารแนบท้าย]๑. ภาคผนวกอัตราค่าธรรมเนียมใบอนุญาตประกอบกิจการกระจายเสียงและกิจการโทรทัศน์แนบท้ายประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง ค่าธรรมเนียมใบอนุญาตประกอบกิจการกระจายเสียง หรือกิจการโทรทัศน์(ฉบับที่ ๒)(ดูข้อมูลจากภาพกฎหมาย)ปริยานุช/จัดทำ๒๘ พฤศจิกายน๒๕๕๙ชนิกา/ตรวจ๓๐ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๗๑ ง/หน้า ๑๓/๒๔ พฤศจิกายน ๒๕๕๙